Nå får mobiler super-3G og mobil-TV - Tek.no
Nå får mobiler super-3G og mobil-TV
17. sep. 2007 - 10:12 Endret 17. sep. 2007 - 10:35
HSDPA-nett finnes i nedlastingshastigheter på 1.8, 3.6, 7.2 og 14.4 Mbps - omtrent like raskt som dagens ADSL-hastigheter.
HSUPA støtter følgende opplastingshastigheter:
Kategori 1: 0,73 Mbps
Kategori 2: 1,46 Mbps
Kategori 3: 1,46 Mbps
Kategori 4: 2,93 Mbps
Kategori 5: 2,00 Mbps
Kategori 6: 5,76 Mbps
MBMS gir mobil-TV via mobilnettet
DVB-H krever egne sendere og egen mottaker på telefonen.
Ericsson er en betydelig aktør i mobilmarkedet. Ikke bare produserer de mobilnett-utstyr, men også programvare til en rekke mobilprodusenter.
Nå har produsenten bestemt seg for å satse på høyhastighets internettilkobling. En ny plattform med navnet U335 skal nemlig støtte teknologiene HSDPA og HSUPA.
HSDPA er teknologien som oftest går under navn som super-3G eller turbo-3G. NetCom har allerede lansert HSDPA i Norge, med foreløpig dekning i Oslo og hastighet på 3,6 Mbps. Telenor har lovet NetCom skarp konkurranse.
HSUPA er en teknologi som gir høyere opplastingshastigheter - opptil 5,76 Mbps. Det er ikke lansert noe HSUPA-nett i Europa, men det forventes at en rekke europeiske land tar teknologien i bruk til neste år.
I tillegg til støtten for rask internettilkobling, får U335 bred støtte for mobil-TV. I tillegg MBMS-teknologien som gir mobil-TV over mobilnettet, støtter den nye plattformen Nokias mobil-TV-teknologi DVB-H.
U355 kommer til å bli bruk i en rekke mobiler fra flere produsenter, om vi skal tro Ericsson selv.
– Vi forventer å se mange konsumentmodeller bygger på denne plattformen, sier Robert Puskaric, sjef for Ericssons mobilplattform-enhet, i en pressemelding. Ifølge pressemeldingen kan de første modellene forventes i siste halvdel av 2008.